open-index/open-wikipedia-markdown huggingface dataset:
Köpmangatan

**Köpmangatan** er en gate i Gamla stan (*in medio vici dicti köpmangatu / på Köpmännens gata/ år 1323*) som er Stockholms eldste kjente gatenavn. Sannsynligvis kommer navnet av at kjøpmenn i middelalderen hadde sine salgslokaler her. 

## Historikk
Köpmangatan utgjorde i middelalderen hovedforbindelsen mellom Stortorget og Fiskartorget som lå utenfor den østre bymuren, og som var det største torget og et spesielt handelstorg i middelalderens Gamla stan. Det lå omtrent der Brunnsgränd og Diana-kvartalet ligger i dag. 

Innenfor bymuren fantes det i middelalderen en port med en hvelving mellom Pegasus-kvartalet i nord og Perseus-kvartalet i sør, det var Köpmanporten som ble revet i 1685. Denne plassen ble også etter at porten var revet kalt *Köpmanvalvet* og senere for Köpmantorget (*Kiöpmanne Torget* 1733).

## Bygninger og kvartaler
* Köpmangatan 3 / Själagårdsgatan 2, Bartelska og Törneska husen, *[[byggnadsminne]]* fra mai 1990
* Köpmangatan 5, her har *Samfundet S:t Erik* sine lokaler
* Köpmangatan 26 / Stortorget 1, her har *Stockholms domkyrkoförsamling* sine lokaler
* Cepheus-kvartalet på sørsida av gata
* Phaeton-kvartalet på nordsida av gata
* Pygmalion-kvartalet på nordsida av gata

## Bilder

Phaeton 5, Köpmangatan 18, 1757.jpg|Köpmangatan 18 i 1757
Köpmantorget, Köpmangatan 1903.jpg|Köpmangatan fra Köpmantorget, 1903
Cepheus 25, 2016c.jpg|Bartelska huset i 2016
Köpmangatan 5, 2016a.jpg|*Samfundet S:t Eriks* lokaler i 2016
Trädgårdstvärgränd 2009.jpg|Trädgårdstvärgränd fra Köpmansgatan i 2009
Kopmangatan 2009a.jpg|Köpmangatan fra Stortorget i 2009


## Referanser




## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Side 43. Libris 7269073. ISBN 91-38-90777-1

## Eksterne lenker
*
Bedoirsgränd (Stockholm)

**Bedoirsgränd** (uttales: bédoar) er et smug i Gamla stan i Stockholm. Smuget strekker seg fra Västerlånggatan til Stora Nygatan, og utgjør en parallellvei til Kåkbrinken og Skräddargränd.

## Historikk

Smuget er oppkalt etter kjøpmannen Jean Bedoire den yngre (1683–1753) som var en av Sveriges rikeste menn. Han eide hele eiendommen som utgjør Parcas-kvartalet, som han hadde arvet etter sin svigerfar, vinhandleren Conrat Cuper (eller Konrad Kuyper). Jean Bedoire bygde opp en formue på blant annet salthandel, som han en periode dominerte i Sverige. Gatenavnet finnes beskrevet første gang på Tillaeus kart fra 1733. 

På et tomtekart fra 1693 finnes navnene *Conrat Cuper* og *Bedoirs Gränd* side om side. Men på den tiden kan ikke slekten Bedoir knyttes til kvartalet, det skjedde først i 1733. Sannsynligvis har navnet på smuget blitt tilføyd senere. På 1600-tallet ble smuget kalt *Lille Bryniels gränd*.

## Referanser




## Litteratur
*Hasselblad, Björn (1975) [1962]. *Stockholmsgator (3).* Stockholm: Almqvist & Wiksell. side 94. Libris 7218493. ISBN 91-20-04751-7
**Stockholms gatunamn*. Stockholmia förlag. 2005. side 54-55. ISBN 978-91-7031-152-8

## Eksterne lenker
*
Tilapia mariae

***Tilapia mariae*** er en art i gruppen ciklider.
Det er en fisk som lever i fersk- og brakkvann i Afrika.
De blir opptil 30 cm lange.
*Tilapia mariae* vokser fort og blir tidlig kjønnsmodne.
De har høy toleranse for vannverdier som temperatur, salinitet og forurensning. 
*Tilapia mariae* er vanligvis aggressive og territorielle.

## Eksterne lenker
* 
*
Australoheros facetus

***Australoheros facetus*** er en art i gruppen ciklider.
Det er en fisk som lever i Sør-Amerika, i ferskvann med en temperatur på 25-30&nbsp;°C, pH mellom 6,5 og 7,0 og en hardhet mellom 5 og 12 dH. *Australoheros facetus* er svært motstandsdyktig mot lave temperaturer.
Den blir ca. 19 cm lang og 10 år gammel. 
Den er en opportunistisk dagaktiv fisk som lever av detritus, plantematerialer og jakter på små vanndyr, også småfisk.

## Eksterne lenker
* 
*
Kvanndal

**Kvanndal** er ei bygd i Voss kommune i Vestland. Den ligger ved fylkesvei 79 på nordsiden av Hardangerfjorden, mellom Øystese og Granvin. Det går ferje fra Kvanndal til Utne. Rett ved ferjekaien er det campingplass med butikk og kafé.

## Referanser
Sarotherodon

* *[[Sarotherodon caroli]]*
* *[[Sarotherodon caudomarginatus]]*
* *[[Sarotherodon galilaeus]]*
* *[[Sarotherodon linnellii]]*
* *[[Sarotherodon lohbergeri]]*
* *[[Sarotherodon melanotheron]]*
* *[[Sarotherodon mvogoi]]*
* *[[Sarotherodon occidentalis]]*
* *[[Sarotherodon steinbachi]]*
* *[[Sarotherodon tournieri]]*

***Sarotherodon*** er en gruppe ciklider.
De er fisk som lever i fersk-, brakk- og saltvann i Afrika og Israel.
Analyser av mtDNA antyder at det finnes flere klader, og at noen få arter av den mye større gruppen *[[Oreochromis]]* (som *[[Oreochromis urolepis]]* og *[[Oreochromis aureus]]*) ser ut til å være nærmere beslektet med *Sarotherodon*.
Forskning hindres av at disse fiskene flittig hybridiserer, og at den hurtige evolusjonen deres gjør det vanskelig å velge ut riktige DNA-sekvenser.

## Eksterne lenker
*
R.B. 4–5

**Rjukanbanene (R.B.) nummer 4 og 5** var en serie på to elektriske lokomotiver levert til Norsk Transportaktieselskab i 1912 for skiftetjeneste og lettere trafikk på Vestfjorddalsbanen og Tinnosbanen. Den elektriske utrustningen ble levert av tyske AEG, mens det mekaniske ble levert av Skabo jernbanevognfabrik. I forbindelse med at Tinnosbanen ble overført til statsbaneselskapet Tinnoset-Porsgrunnbanen i 1920 ble lokomotiv nummer 4 overført til NSB, hvor det fikk betegnelsen **El 6** og nummeret 2503. Lokomotivene av denne typen er teknisk sett å anse som et halvt lokomotiv av lokomotiv nummer 1–3 og 6–8 som ble levert mellom 1911 og 1918.

I 1934 ble El 6.2503 bygget om fra 10 kV til 15 kV strømsystem samt flyttet til Drammen jernbanedistrikt og Sundland som skiftelokomotiv. Dette lokomotivet ble tatt ut av tjeneste i 1956, mens lokomotivet på Rjukanbanen gikk ut av tjeneste i 1960. Ingen av disse har blitt bevart for ettertiden.

## Litteratur
*
*

## Eksterne lenker
* Rj.B. 4–5/El 6  – NJK Materielldatabasen
* El 6 – Jernbane.net
Australoheros

* *[[Australoheros charrua]]*
* *[[Australoheros facetus]]*
* *[[Australoheros forquilha]]*
* *[[Australoheros guarani]]*
* *[[Australoheros kaaygua]]*
* *[[Australoheros minuano]]*
* *[[Australoheros ribeirae]]*
* *[[Australoheros scitulus]]*
* *[[Australoheros tembe]]*

***Australoheros*** er en gruppe ciklider. 
De er fisk som lever i ferskvann i Sør-Amerika.
Gruppen inneholder 9 beskrevne arter og noen ubeskrevne.

## Eksterne lenker
* 
*  Four new ''Australoheros'' cichlids described - Practical Fishkeeping
Magnus Arvidsson

**Magnus Arvidsson** (født 20. februar 1983 i Ramdala) er en svensk spydkaster. Hans personlige rekord er på 85.75 satt i Osaka i mai 2007. Det er det nest lengste kastet noensinne av en svensk spydkaster kun bak Patrik Bodéns svenske rekord.

## Referanser


## Eksterne lenker
*
Haplochromis flaviijosephi

***Haplochromis flaviijosephi*** er en art i gruppen ciklider. 
Det er en fisk som lever i ferskvann; elver og innsjøer. Den er truet av habitat-tap.
Den blir ca. 13 cm lang.

Den lever på grunt vann mellom steiner og vegetasjon. 
Hunnen lever stort sett av fjærmygglarver, fåbørstemakker og amfipoder. Hannen lever av for det meste av snegler.

Den yngler fra april til juli.
Hunnen ruger egg og yngel i munnen og slipper dem ut ved 8-9 mm lengde.

## Eksterne lenker
* 
*
Xenotilapia

* *[[Xenotilapia bathyphila|X. bathyphila]]*
* *[[Xenotilapia boulengeri|X. boulengeri]]*
* *[[Xenotilapia burtoni|X. burtoni]]*
* *[[Xenotilapia caudafasciata|X. caudafasciata]]*
* *[[Xenotilapia flavipinnis|X. flavipinnis]]*
* *[[Xenotilapia leptura|X. leptura]]*
* *[[Xenotilapia longispinis|X. longispinis]]*
* *[[Xenotilapia melanogenys|X. melanogenys]]*
* *[[Xenotilapia nasus|X. nasus]]*
* *[[Xenotilapia nigrolabiata|X. nigrolabiata]]*
* *[[Xenotilapia ochrogenys|X. ochrogenys]]*
* *[[Xenotilapia ornatipinnis|X. ornatipinnis]]*
* *[[Xenotilapia papilio|X. papilio]]*
* *[[Xenotilapia rotundiventralis|X. rotundiventralis]]*
* *[[Xenotilapia sima|X. sima]]*
* *[[Xenotilapia spiloptera|X. spiloptera]]*
* *[[Xenotilapia tenuidentata|X. tenuidentata]]*

***Xenotilapia*** er en gruppe ciklider.
Det er fisk som er endemisk til Tanganyikasjøen i Øst-Afrika.

## Eksterne lenker
*
Xenotilapia papilio

***Xenotilapia papilio*** er en art i gruppen ciklider.
Det er en fisk som er endemisk til Tanganyikasjøen i Øst-Afrika.
Den blir opptil 8&nbsp;cm lang. 
*Xenotilapia papilio* holder seg over sandbunn hvor den går i stim.

## Eksterne lenker
* 
*
Silence the Foe

**Silence the Foe** var et norsk hardcore-band fra Trondheim. Bandet ble opprinnelig startet under navnet **TERMOS** rundt 1998, men endret etter noen år navn til Silence the Foe. Bandet var en av vinnerne av Zoom 2003 og ble belønnet med en landsdekkende turné sammen med Mayflies og The Beautiful People våren 2004. Bandet har gitt ut to EP-er på Dead Letter Records og ga i 2006 ut debutalbumet *Shaking Halleluja* produsert av medlemmene  og Audun Storset. Albumet ble først gitt ut på Playground Records i Norge, og ble senere også gitt ut i Tyskland og andre europeiske land på Guideline Records. Flere av de tidligere medlemmene spiller også i The Lionheart Brothers. 
__NOTOC__
## Medlemmer
* : vokal
* : gitar
* : gitar
* : bass
* : slagverk

### Tidligere medlemmer
* : gitar
* Audun Storset: gitar
* : perkusjon
* : slagverk
* : slagverk

## Diskografi
* *Weak But Strong* (STF Records,2000) EP vinyl 7-tommer, split m/The Hellbanned
* *When Summer Turns To Sand* (STF Records, 2001) EP
* *Melancholy Street* (Dead Letter, 2003) EP vinyl 7-tommer
* *Sweet Sweet Suicide* (Dead Letter, 2004) EP
* *Sweet Sweet Suicide* (Lujo Records, 2005) USA, utvidet versjon, EP
* *Shaking Hallelujah* (Playground, 2006)

## Referanser


## Eksterne lenker
*
EMD G12

**EMD G12**, i Sverige kjent som **T42**, er en type dieselelektriske lokomotiver bygget av General Motors Electro-Motive Division (GM-EMD) i McCook, Illinois, USA og underbruket General Motors Diesel (GMD) i London, Ontario, Canada mellom 1953 og 1968.

## Sydvaranger G12
A/S Sydvaranger fikk levert to lok fra GMD, i 1954 og 1956, for å trekke jernmalmtog på Kirkenes–Bjørnevatnbanen. Begge lokomotivene ble kjøpt inn av selskapet da jernbanedriften ble lagt om fra damp til dieseldrevet. Disse ble brukt i aktiv tjeneste på banen frem til aktiviteten opphørte rundt 1996/1997. Lokomotivet *DE101* ble hugget i november 2006 etter protest fra enkeltpersoner. *DE100* er i Sør-Varanger museums eie og det har stått innelåst under tak i finknuseverket i Kirkenes siden 2005. 12. august 2008 ble *DE100* for første gang siden 2004 startet opp og testkjørt noen få meter utenfor finknuseverket i Kirkenes, der det står lagret. Det ble gjort videoopptak av seansen.

## Referanser


## Eksterne lenker
* G 12  – NJK Materielldatabasen
* EMD G12 (Sydvaranger) / EMD G12 (prøvelok / GM-Gruppen) / T42 (Sverige) – Jernbane.net
* Lokguide - Diesellok T42 – järnväg.net
* Lolkebijlsma.com – Welcome to GM Locomotives in Europe, bilder av Sydvarangers G12
Université de Liège

**Université de Liège** (**ULiège**) er et offentlig universitet i Liège i Belgia. Det ligger i Vallonia og er franskspråklig.

Universitetet ble grunnlagt i 1817 av Vilhelm I av Nederlandene. Byen Liège har likevel en lang akademisk tradisjon som går tilbake til det 11. århundre, da Fyrstbispedømmet Liège tiltrakk seg mange studenter, vitenskapsmenn og filosofer.

Universitetet har ca. 26&nbsp;000 studenter og 2&nbsp;800 vitenskapelig ansatte. Det består av syv fakulteter.

## Referanser


## Eksterne lenker
*
Haplochromis

* *[[Haplochromis acidens|H. acidens]]*
* *[[Haplochromis aelocephalus|H. aelocephalus]]*
* *[[Haplochromis aeneocolor|H. aeneocolor]]*
* *[[Haplochromis flaviijosephi|H. flaviijosephi]]*

***Haplochromis*** er den største slekten av fisk i gruppen ciklider.
Nilabboren som ble introdusert i Victoriasjøen i 1954 utryddet blant annet ca. 200 *Haplochromis*-arter i det som har blitt kalt den største masseutryddelsen av virveldyr i moderne tid. Mange andre arter av *Haplochromis* er fortsatt truet.

Noen *Haplochromis*-arter, blant annet flere fra Tanganyikasjøen og Malawisjøen har blitt flyttet til andre slekter som *[[Astatilapia]]*, *[[Pseudocrenilabrus]]* og *[[Pundamilia]]*.

## Eksterne lenker
* 
*  ''Haplochromis'' - aquaticcommunity.com
A1B atomreaktor

**A1B atomreaktor** er en atomreaktor produsert av Bechtel for US Navy. Reaktoren blir brukt til å produsere elektrisitet og kraft til fremdrift på krigsskip. Den brukes på hangarskip i Gerald R. Ford-klassen og erstatter A4W-reaktoren som er i bruk ombord på hangaskip i Nimitz-klassen. A1B er mindre, mer effektiv og gir mer kraft enn A4W-reaktoren.

A1B står for:
* A = plattformen er hangarskip (aircraft carrier)
* 1 = første generasjon reaktorkjerne fra produsenten
* B = Bechtel (produsent)

## Referanser


## Eksterne lenker
* Bechtel.com - Nuclear Power
Teleogramma

* *[[Teleogramma brichardi|T. brichardi]]*
* *[[Teleogramma depressum|T. depressum]]*
* *[[Teleogramma gracile|T. gracile]]*
* *[[Teleogramma monogramma|T. monogramma]]*

***Teleogramma*** er en gruppe ciklider.
De er fisk som lever i hurtigstrømmende ferskvann i Afrika.
Ingen av artene blir mer enn 10 cm lange.

## Eksterne lenker
*
Gobiocichla

* *[[Gobiocichla ethelwynnae|G. ethelwynnae]]*
* *[[Gobiocichla wonderi|G. wonderi]]*

***Gobiocichla*** er en liten slekt ciklider som består av to arter.
Det er fisk som lever i ferskvann i Mali, Nigeria og Kamerun i Afrika.

## Eksterne lenker
* 
*  ''Gobiocichla'' - zipcodezoo.com
*  ''Gobiocichla'' - cichlidae.com
Haugesund folkebibliotek

**Haugesund folkebibliotek** er et bibliotek som ligger i Kirkegata 151 i Haugesund, like øst for Vår Frelsers kirke i sentrum av byen. Biblioteket var etter starten i 1893 lokalisert en lang rekke provisoriske steder frem til biblioteket i flyttet inn i dagens bygg, som ble prosjektert og oppført i perioden 1965&ndash;1967. Bygningen er tegnet av en av byens viktigste etterkrigsarkitekter, David Sandved, og biblioteket regnes som et av hans hovedverk. Haugesund folkebibliotek er tegnet som et helhetlig kunstverk, der arkitekten har vært ansvarlig for design av både interiør og inventar. Arkitekturens intime forhold mellom form og funksjon er blitt fremhevet som en styrke ved bygget. I juni 2012 ble biblioteket midlertidig fredet av Fylkeskonservatoren . Etter istandsetting ble folkebiblioteket fredet av Riksantikvaren den 15. november 2019 som et fremragende eksempel på modernistisk arkitektur og et kulturminne av nasjonal verdi.

## Galleri


Fil:Hovedinngang.jpg|Haugesund folkebibliotek, tegnet av arkitekt David Sandved og åpnet i 1967
Fil:HFB-Y-pilarer.jpg|Mot gaten står biblioteket på y-formede pilarer
Fil:HFB-benk.jpg|Benk tegnet av David Sandved i trappereposet til barneavdelingen
Fil:HFB trapp.jpg|Trapp til galleriet i voksenavdelingen
Fil:HFB interior.jpg|Interiør i utlånsavdelingen
Fil:HFB Galleriet.jpg|Galleriet i utlånsavdelingen med studieplasser i lysnisjene


## Referanser


## Eksterne lenker
* Bibliotekets hjemmeside 
* Bygg uten grenser: Haugesund Folkebibliotek
Hugh Steven James Mingay

**Hugh Steven James Mingay** (født ), også kjent under artistnavnet «Skoll», er en heavy metal musiker.

## Karriere
Han ble medlem av det norske bandet Arcturus fra 1995 til 2000 for innspillingen av albumet *[[Aspera Hiems Symfonia]]* og sluttet like før albumet *[[The Sham Mirrors]]* ble utgitt, men var likevel sesongmedlem på albumet. Han kom tilbake til bandet som medlem i 2002 og ble der til bandet ble oppløst i 2007. Hugh har også vært bassist for det norske bandet Ulver sine album til 1998 og var tidlligere medlem av bandet Ved Buens Ende, under navnet Skoll.

## Diskografi
### [[Arcturus (band)|Arcturus]]
* *[[Aspera Hiems Symfonia]]* (Studioalbum, 1996)
* *[[La Masquerade Infernale]]* (Studioalbum, 1997)
* *[[The Sham Mirrors]]* (Studioalbum, 2002)
* *[[Aspera Hiems Symfonia/Constellation/My Angel]]* (Samlealbum, 2002)
* *[[Sideshow Symphonies]]* (Studioalbum, 2005)

### [[Ulver (band)|Ulver]]
* *[[Bergtatt - Et Eeventyr i 5 Capitler]]* (Studioalbum, 1994)
* *[[Nattens Madrigal - Aatte Hymne til Ulven i Manden]]* (Studioalbum, 1996)
* *[[The Trilogie - Three Journeyes through the Norwegian Netherworlde]]* (Samlealbum, 1997)
* *[[Themes From William Blake's The Marriage of Heaven and Hell]]* (Studioalbum, 1998)
### [[Ved Buens Ende]]
* *[[Written in Waters]]* (Studioalbum, 1995)
* *[[Those Who Caress the Pale]]* (EP, 1997)
* *[[...Coiled in Obscurity]]* (Bootleg, 2002)
### [[Fimbulwinter]]
* *[[Servants of Sorcery]]* (Studioalbum, 1994)

## Kilder
* Hugh Stephen James Mingay hos Discogs
Fuglstad

**Fuglstad** er navnet på flere steder i Norge:

*Fuglstad (Bindal), en liten grend, og navnet på en gård i Åbygda i Bindal kommune i Nordland.
*Fuglstad (Rana), to gårder i Rana kommune, sør for Durmålsfjellet ved Sørfjorden.
RPGamer

**RPGamer** er en nyhetsside som dekker data- og konsollrollespill. Den dekker nyheter både fra Nord-Amerika, Europa og Asia vedrørende blant annet spillindustrien, omtaler, konferanser, utgivelsesdatoer, konkurranser og intervjuer. Staben skriver omtaler om rollespill og har kontakt med utviklere og produsenter. Siden har blitt sitert i media og spillomslag.

RPGamer har også flere spalter med innhold skrevet av lesere som fokuserer på blant annet spillomtaler, remikset musikk, artikler, fiksjon, skrivebordsbakgrunner og en ukentlig spalte med spørsmål og svar. Lesere kan også delta via forumet, IRC og avstemninger.

## Historie
RPGamer ble grunnlagt i april 1994 av Andrew Vestal med navnet UnOfficial SquareSoft HomePage (UOSSHP) og det var en side om Squares spill. I midten av 1997 skiftet den navn til Square.Net og befant seg på Squares egen nettjener. I slutten av 1997 la Vestal ned siden på grunn av store mengder spam og fordi Square fant ut at siden var på deres tjenere. De reagerte med å slette den.

Vestal ga innholdet til Mikel Tidwell som startet siden opp igjen som RPGamer 11. mars 1998. Den ble da utvidet til å også dekke rollespill fra alle utviklere.

## Referanser


## Eksterne lenker
*
Runar Heltne

**Runar Heltne** (født  21. april 1980) er en norsk friidrettsutøver (tikamp) som konkurrerer for IK Tjalve.

Heltnes personlige rekorder er  poeng i tikamp fra 2008 og  poeng i syvkamp fra 2009. 

Han er gift med den rumenske kulestøteren Anca Heltne.

## Referanser


## Eksterne lenker
* 
* decathlon2000com
AlbaNova

**AlbaNova universitetscentrum** - *Stockholms centrum för fysik, astronomi och bioteknik*, er et bygningskompleks ved Albano i Stockholm. Det ble oppført for å huse *Fysikcentrum*, et tenkt samarbeid mellom fysikkinstitusjonene ved henholdsvis Stockholms universitet og Kungliga Tekniska högskolan. I 2001-02 het senteret bare *Stockholms centrum för fysik, astronomi och bioteknik*, forkortet SCFAB, men det byttet senere navn til AlbaNova.

Ettersom forskningsmidlene til fysikk ble redusert i tiden mellom prosjektering og ferdigstillelse, blant annet til fordel for bioteknikk, fikk senteret mer varierte bruksområder før innvielsen i 2001. I dag er fagene fysikk, astronomi, bioteknikk, bioinformatikk og strukturbiokjemi representerte i AlbaNova. Også Vetenskapens hus er lokalisert i her, og fra 2006 var også Nordita.

Prosjektet var forsinket i et og et halvt år på grunn av dets forventede innvirkning på Hagaparken og Nationalstadsparken, og er fortsatt kontroversielt, selv om byggeprosjektet anses for å være vellykket.

Hovedbygningen er tegnet av Henning Larsen, og ble i 2001 kåret til *Stockholms vackraste hus* (Stockholms vakreste bygning). Bygningen består av fire hus adskilt av en gate med glasstak, og et stort trappehus. Bygningen avbildes ofte fra baksiden; på framsiden finnes en sirkelformet femte bygning, rotundaen. En bro fører til rotundaens inngangsplan. På øvre plan i rotundaen er biblioteket, og bygningen har også en utendørsterrasse og et observatorium. 

Deler av filmen *[[Beck - Det siste vitnet]]* er spilt inn her.

## Referanser


## Eksterne lenker
* www.albanova.se
* www.vetenskapenshus.se
Blåøyer

* *[[Kiunga]]*
* *[[Pseudomugil]]*
* *[[Scaturiginichthys]]*

**Blåøyer** er en gruppe sølvsidefisker. 
Det vitenskapelige navnet Pseudomugilidae kommer av gresk *pseudes*, «falsk» og det latinske *mugilis*, «multe».

## Eksterne lenker
* 
*
Aquaria Vattenmuseum

**Aquaria Vattenmuseum** er et levende museum med beliggenhet i Stockholm, med tropiske og nordiske vannmiljøer med levende regnskog, haier, mangroveskog og korallrev.Lokalene deles med Djurgårdslinjens vognhall.

## Eksterne lenker

* Aquaria Vattenmuseum 
* Fotoreportasje fra Aquaria Vattenmuseum
Alkärrshallen

**Alkärrshallen** er en vognhall for Djurgårdslinjen med beliggenhet i Falkenbergsgatan i Djurgården, Stockholm. Hallen ligger på samme sted hvor Vasamuseet tidligere lå, og deler av museet står fortsatt igjen. Lokalene deles med Aquaria Vattenmuseum. Djurgårdlinjen har holdt til der siden starten i 1991.

## Eksterne lenker
* Swetramway – Alkärrshallen
Fisking i Valdres (sang)

**«Fisking i Valdres»** er en sang fra 1988 av Viggo Sandvik, daværende medlem i Vazelina Bilopphøggers.

Musikkvideoen til sangen ble ofte sendt på NRK Fjernsynet i en periode rundt 1990. Mannen (Viggo Sandvik) vil dra på fisketur i Valdres, mens kona (Hege Schøyen) vil hindre ham i dette, ettersom hun er overbevist om at mannen ikke drar for å fiske, iallfall ikke etter fisk – derimot for å ha utenomekteskapelig moro. Hun fremholder bl.a. at naboene hadde sett ham elge seg inn på damene på gammeldansen på Fagernes. Det viser seg også at mannen – angivelig en villmarkens sønn – har kjøpt med seg fisk (seipanetter fra Dokka) for å ta med på fisketuren. Kona finner også lange, krøllete hår i bilen. Alt dette styrker hennes mistanke om utroskap. Mannen forklarer riktignok fiskestykkene med at han må ha mat i tilfelle han ikke får fisk i Valdres, mens hårene angivelig skyldes at ekspeditrisen på Dokka røyter – men han blir ikke trodd. Og sportsfiskeren får streng beskjed om å bli hjemme for å feire sin egen fødselsdag.

Låten er en coverversjon av den amerikanske hitlåten «Speedy Gonzales» fra , spilt inn av Pat Boone.

B-siden på singelen, «Halvfull på øl», er en coverversjon av Louis Armstrongs «What a Wonderful World». Begge sangene finnes på albumet ''Fisking i Valdres''.

## Referanser


## Eksterne lenker
* Viggo Sandvik - Fisking i Valdres (Musikkvideo)
Pseudomugil

* *[[Pseudomugil connieae|P. connieae]]*
* *[[Pseudomugil cyanodorsalis|P. cyanodorsalis]]*
* *[[Pseudomugil furcatus|P. furcatus]]*
* *[[Pseudomugil gertrudae|P. gertrudae]]*
* *[[Pseudomugil inconspicuus|P. inconspicuus]]*
* *[[Pseudomugil ivantsoffi|P. ivantsoffi]]*
* *[[Pseudomugil majusculus|P. majusculus]]*
* *[[Pseudomugil mellis|P. mellis]]*
* *[[Pseudomugil novaeguineae|P. novaeguineae]]*
* *[[Pseudomugil paludicola|P. paludicola]]*
* *[[Pseudomugil paskai|P. paskai]]*
* *[[Pseudomugil pellucidus|P. pellucidus]]*
* *[[Pseudomugil reticulatus|P. reticulatus]]*
* *[[Pseudomugil signifer|P. signifer]]*
* *[[Pseudomugil tenellus|P. tenellus]]*

***Pseudomugil*** er en gruppe blåøyer.
De er fisk som lever i ferskvann i Asia, Australia og Oseania.
De fleste artene lever i kystelver og bekker.
Dette vannet kan være veldig bløtt, og surt i regntiden, og hardt og basisk andre tider på året.
De fleste artene blir 2-5 cm lange.

## Eksterne lenker
* 
* ''Pseudomugil'' – zipcodezoo.com
* Spawning the Blue-Eye Rainbows – aquarticles.com
New Japan Philharmonic

er et symfoniorkester fra Tokyo i Japan, som ble grunnlagt i 1972. Orkesteret spiller hovedsakelig i Sumida Triphony Hall. Fra og med 2003 er sjefdirigenten Christian Arming.

Blnat orkesterets spillmusikkopptredener finner man musikken fra *[[Super Smash Bros. Melee]]* på albumet *Smashing...Live!*, *[[Resident Evil]]*-musikk på *[[Resident Evil Orchestra]]*, orkesterarrangement av Kaoru Wada for *Kingdom Hearts Original Soundtrack* og Go Shiinas musikk fra *[[Tales of Legendia]]*. De spilte også i Yokohama på turnéen Tour de Japons første stopp.

Orkesteret er også kjent for musikk fra filmer, som for eksempel *[[Chihiro og heksene]]* og *[[Det levende slottet]]*. Begge produksjonene ble komponert, arrangert og dirigert av Joe Hisaishi. Det har også fremført musikk for TV-serien *[[Neon Genesis Evangelion]]*, som ble komponert, arrangert og dirigert av Shiro Sagisu.

## Referanser


## Eksterne lenker
* 
* 
*
Fabian Society

**Fabian Society** er en britisk intellektuell sosial reformbevegelse som fremmer sosialistiske idéer innenfor rammene av parlamentarisme og demokrati, istedenfor revolusjon. Bevegelsens arbeid fra slutten av 1800-tallet frem til begynnelsen av første verdenskrig var fundamentet som førte til grunnleggelsen av Labour Party og avkoloniseringen av det britiske imperiet. Bevegelsen var sterkt medvirkende til Indias selvstendighet. Bevegelsen fungerer idag som en tankesmie for Labour Party, og er en av 15 sosialistiske bevegelser som er tilknyttet partiet. 

## Navnet
Navnet kom fra et nytt uttrykk i tiden, *fabianisk sosialisme*, som pekte tilbake på den romerske general Quintus Fabius Maximus Verrucosus (ca. 275–203 f.Kr.), kalt *Cunctator* (forsinkeren), kjent for sin beregnende strategi som innkalkulerte lange tidsrom for å nå sine mål.

## Historie
Fabian Society ble grunnlagt den 4. januar 1884 i London som en avlegger av *The Fellowship of New Life* som ble grunnlagt i 1883 (oppløst i 1898). Medlemmer av  dette *Fellowship* inkluderte *Edward Carpenter*, *John Davidson*, *Havelock Ellis* og den fremtidige sekretær av Fabian Society, *Edward Reynolds Pease*. De ønsket å forandre samfunnet ved å opptre som eksempler på et moralsk levevis.

Da enkelte medlemmer ble politisk involvert, førte det til opprettelsen av Fabian Society, som også var et talerør for en fornyelse av Renessansens idéer. Sentrale medlemmer av Fabian Society sto bak opprettelsen av London School of Economics.

Like etter dets grunnleggelse, tiltrakk Fabian Society seg mange prominente sosialister fra sin samtid, deriblant George Bernard Shaw, Herbert George Wells, Annie Besant, Eleanor Marx, Clementina Black, Sidney Webb, Beatrice Webb, Graham Wallas, Hubert Bland, Edith Nesbit, Sydney Olivier, Oliver Lodge, Leonard Woolf, Virginia Woolf, Ramsay MacDonald og kvinnesakskvinnen Emmeline Pankhurst. Også Bertrand Russell ble senere medlem. På Bretton Woods-konferansen i 1944 deltok delegatene John Maynard Keynes og Harry Dexter White som var medlemmer av Fabian Society.

## Eksterne lenker
*
Falkenbergsgatan

**Falkenbergsgatan** er en gate i det sørlige Djurgården i Stockholm, mellom Alkärret og Allmänna Gränd. Gaten er trolig oppkalt etter admiral Nils Falk, som bodde her midt på 1700-tallet. Området ble den gang kalt for Falkens backe eller Falkens berg. Bebyggelsen på begge sider av Falkenbergsgaten utgjorde deler av det lille samfunnet Djurgårdsstaden.
Trident (layout engine)

**Trident** er en layout engine, eller rendering engine (kan grovt oversettes til «utseende-motor»), som opprinnelig ble laget for Microsoft Windows-utgaven av nettleseren Internet Explorer (fra versjon 4). Den ble introdusert i 1997 og har siden stadig blitt oppgradert.

## Nettlesere
Trident benyttes foruten IE også av følgende nettlesere:
AOL Explorer · Avant Browser · Enigma Browser · Maxthon · SlimBrowser · NeoPlanet · NetCaptor · Netscape Browser 8 · iRider · Smart Bro · Sleipnir · Tencent Traveler · UltraBrowser
Kaoru Wada

er en japansk komponist, dirigent og pianist fra Yamaguchi prefektur. Han studerte ved Tokyo College of Music og er mest kjent for musikken han har skrevet for animer. Han ble kjent i vesten gjennom 3x3 Eyes, Battle Angel Alita, Samurai 7 og InuYasha. Han har også arrangert musikk for orkester og piano for lydsporene til *[[Kingdom Hearts (videospill)|Kingdom Hearts]]* og *[[Kingdom Hearts II]]*.

## Eksterne lenker
* 
* 
* 
*
Kammakargatan

**Kammakargatan** er en gate i Norrmalm, Stockholm. Den løper i øst-vestlig retning og krysser Sveavägen og Drottninggatan. Navnets opprinnelse kan ikke med sikkerhet fastslås, men på 1600-tallet skal flere kammakere ha bodd i gaten. Opprinnelig var gatens navn Östanvädersgatan.

Sankt Johannes kyrka, bygd 1890, har beliggenhet ved Kammakargatan. Kirken er bygd i nygotisk stil, og er tegnet av arkitekt Carl Möller.
Baggensgatan (Stockholm)

**Baggensgatan** er en gate i Gamla stan i Stockholm, og er en fortsettelse av Bollhusgränd og går parallelt med Österlånggatan. Den gikk rett innenfor Stockholms gamle bymur og går fortsatt i en liten bue. Navnet har gata fått etter admiral Jakob Bagge som 1536 fikk et hus i gata (nåværende nr 30) av Gustav Vasa. I 1596 ble gata kalt for *Jacob Bagges gata* og før det het den *«mellan murarna östan till»*.  

## Eiendommer
** Baggensgatan 14 **; Her bodde operasangerinnen Elisabeth Olin på 1700-tallet, hun var Sveriges første operasangerinne og skal ha opptrådt da Gustav III innviet Kungliga Operan.

** Baggensgatan 21 ** (Österlånggatan 22); ble totalrenovert i 1971, og da fant man murverk fra 1700-tallet. Under renoveringen fant man også rester av den gamle bymuren, et avløp i tre fra toaletter og kjøkken, og en gårdsplass fra 1400-tallet ble oppdaget. 
(Kilde: Maj Andersson) 

** Baggensgatan 23 ** (Österlånggatan 24); historisk lokale for Ahlströms jungfrubur.

** Baggensgatan 25 ** (Österlånggatan 26); har vært et pakkhus. I bunnetasjen mot Österlånggatan fantes det en stall på 1700-tallet. På 1800-tallet var det et seilmakeri og før *Restaurang Magnus Ladulås* åpnet på 1970-tallet var lokalet et egglager. I tillegg til restauranten, inneholder huset kontorer.

** [[Baggensgatan 27]] ** (Österlånggatan 28); også kalt *Papistekyrkan* er Stockholms eldste gjenværende bolighus.

** Baggensgatan 29 ** (Norra Benickebrinken 2); Porten finnes ikke lenger, siden huset ble bygd sammen med det huset som ligger på nordsiden, med adresse Norra Benickebrinken 2/Svartmangatan 29 på 1800-tallet. Det sammenbygde huset var eid av Frelsesarmeen fram til 2003 da «Taksprånget» kjøpte eiendommen og bygde den om til utleieleiligheter i 2004.

## Referanser




## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Rasvåg

**Rasvåg** ligger på øya Hidra i Flekkefjord kommune i Agder, og er sammen med Kirkehamn den tettest bebodde delen av øya. Samfunnet her består av små hvite trehus av gammel stil. Rasvåg har også flere små øyer som er bebodd. 

Rasvåg hadde fra gammelt av en slipp hvor de kjølhalte og reparerte seilskuter. Denne ligger på en liten holme midt inne i Rasvåg. Skip søkte ofte havn i Rasvåg, og under Napoleonskrigen lå de dansknorske fartøyer og holdt utkikk etter engelske krigsskip som gikk langs kysten. Det var også loshytte og -stasjon i Rasvåg. Oppe ved hytten er det hugget et kompass i fjellet. Dette står fremdeles.
Kirkehamn

**Kirkehamn**, også skrevet **Kirkehavn**, er en uthavn og anses som hovedsted på øya Hidra i Flekkefjord kommune i Agder. Stedet ligger i et innelukket havneområde vest på Hidra. Hidra kirke, en åttekantet og korsformet kirke fra 1854, er godt synlig i innseilingen fra havet. Bygningsmiljøet som ligger langs sjøen er stort sett godt ivaretatt. Sett under ett inneholder hele Kirkhavn godt bevarte kulturminner i form av bebyggelse, steingjerder, forstøtningsmurer og rydningsrøyser. 

Stedet har lang historie med fiske og sjøfart. Bosettingsfunn fra steinalder er påvist i torvlag ute i havnebassenget. 

Kirkehavn er klassifisert som et spesielt verneverdig område i Vest-Agder.

File:Kirkehavn - no-nb digifoto 20150625 00047 NB MIT FNR 27860.jpg|Kirkehavn i 1973
File:Kirkehavn - no-nb digifoto 20150625 00057 NB MIT FNR 27862.jpg|Kirkehavn i 1973


## Referanser




## Eksterne lenker
* Kulturlandskap med nasjonal verdi i Vest-Agder
Hvite elefanter

:For metaforen om hvite elefanter, se *[[Hvit elefant (uttrykk)]]*

En **hvit elefant** er et hellig dyr i Sørøst-Asia, der det har vært en tradisjon for kongene i Thailand, Laos, Burma og Kambodsja å holde slike dyr, og både kongen av Thailand og Than Shwes militærjunta i Burma gjør det. At kongen hadde hvite elefanter var et tegn på at han styrte rettferdig og godt, og at kongedømmet ville oppleve tider med fred og velstand. Derfor var en hvit elefant et spesielt godt tegn ved begynnelsen av en konges regjeringsperiode. En «hvit» elefant er kun nominelt hvit, i virkeligheten er den mer rosa-rødlig, og behøver ikke å ha denne fargen over hele kroppen. På thai kalles elefanten heller ikke «hvit», men «ช้างเผือก», som betyr «albino-elefant».

Hvis en hvit elefant sees i Thailand, skal dette meldes til myndighetene, og det vil tas prøver for å se om elefanten virkelig er hvit. Man vil undersøke elefantens hår, hale, øyne, tånegler, kjønnsorganer, munnen og huden. I tillegg er plasseringen av de «hvite» flekkene viktig. Dersom elefanten er å anse som «hvit», og et nobelt dyr, vil den foræres til kongen i en seremoni, som gir den stilling som en kongelig, hvit elefant, og jambyrdes med en prins. På grunn av de hvite elefantenes status, kan de ikke brukes til å utføre noe fysisk arbeide, kun for kongelige plikter. Kong Bhumibol Adulyadej har ti kongelige, hvite elefanter.

 Den hvite elefanten var et viktig dyr for thailendere, og dette gjenspeilte seg i at den hvite elefanten prydet Thailands flagg frem til 1916, da kong Vajiravudh endret det til dets nåværende form. Grunnen var at dersom man var uforsiktig med vaskingen kunne rødfargen smitte av, og Vajiravudh syntes da at elefanten så mer ut som en rosa gris, enn en nobel, hvit elefant. Siden hvite elefanter var så respektert og ble sett opp til slik, var noe av det gjeveste man kunne oppnå, å bli forært en hvit elefant av kongen. Dette var en ære, på grunn av dyrets rang. I Thailand anses det å motta en hvit elefant kun som en ære, mens man i vestlig kultur har hatt en tendens til òg å anse det for å være en ulykke, siden dyret på grunn av sin rang *kun* kunne brukes til kongelig arbeid, og følgelig ville ende opp som en ren utgiftspost for eieren. Det er her den engelske metaforen om «a white elephant» har sitt opphav: Denne «elefanten» (også i overført betydning om andre ting) er noe som har stor prestisje for eieren, men liten eller ingen nytte, og er snarere en ulempe for eieren sin, siden et slikt eierskap vil gi høye utgifter.

## Referanser
Tokyo Game Show

er en årlig videospillmesse som holdes i Tokyo i Japan. Messen holdes fra og med 20. september til og med 23. september. Den første TGS-messen ble holdt i 1996. Messen ble opprinnelig holdt to ganger i året, en om våren og en om høsten, men i 2002 ble det bestemt at den kun skulle holdes om høsten.

## Se også
*Games Convention
*E³
*Penny Arcade Expo
## Referanser

## Eksterne lenker
*
Skuldergjedder

* nilbikir
* *[[Polypterus ansorgii]]*
* *[[Polypterus delhezi]]*
* *[[Polypterus endlicheri]]*
* *[[Polypterus mokelembembe]]*
* *[[Polypterus palmas]]*
* *[[Polypterus retropinnis]]*
* *[[Polypterus senegalus]]*
* *[[Polypterus weeksii]]*
* praktbikir

**Skuldergjedder** er en slekt bikirer.
Det er fisk som lever i ferskvann i Afrika.

Tross navnet er de ikke spesielt nært beslektet med gjeddefisker.

Navnet *Polypterus* kommer av den greske forstavelsen *poly-* som betyr «mange» og rotordet *pteron* som betyr «vinge» eller «finne».
Typearten er nilbikir (*Polypterus bichir*)

## Eksterne lenker
* 
*  ''Polypterus'' - zipcodezoo.com
Elano

**Elano Blumer** (født 14. juni 1981) er en brasiliansk tidligere fotballspiller.

## Karriere
Elano startet sin fotballkarriere for Guarani som ligger i staten São Paulo. Så forlot han Guarani til fordel for Inter de Limeira. Året etter gikk han til den brasilianske storklubben Santos, hvor han fikk 131 kamper fordelt på 4 år.
I 2005 ble han solgt til den ukrainske klubben Shahthar Donetsk.
I 2007 kjøpte den daværende Manchester City-treneren Sven-Göran Eriksson Elano for 8 millioner pund.

## Referanser


## Eksterne lenker
* 
* 
*
Blyxa

* *[[Blyxa aubertii|B. aubertii]]*
* *[[Blyxa ceratosperma|B. ceratosperma]]*
* *[[Blyxa echinosperma|B. echinosperma]]*
* *[[Blyxa japonica|B. japonica]]*
* *[[Blyxa octandra|B. octandra]]*

***Blyxa*** er en gruppe planter i froskebittfamilien.
De lever i ferskvann.

Navnet kommer fra gresk *blyxo* som betyr å sprute frem eller boble opp.

## Eksterne lenker
* 
*  ''Blyxa'' - zipcodezoo.com
Elgesem

**Elgesem** er en grunnkrets beliggende mellom Pindsle og Skolmerød i Sandefjord i Vestfold. Området ligger langs raet som strekker seg gjennom Vestfold.

Her finnes et gravfelt som er et av Sandefjords mest fremtredende fornminner. Funn i gravfeltet viser at det har vært bosetninger fra minst år 500 f.Kr. her. Gravfeltet slik det fremstår i dag, består av 8 gravhauger og en 45 meter lang skipsformet steinsetting.

Gravfeltet ble arkeologisk utgravd av Nicolay Nicolaysen i 1870, og fredet samme år.

Man tror at feltet opprinnelig har inneholdt mellom 20 og 30 gravhauger. I tillegg er det også funnet en mengde umerkede graver i området. Mange av disse er forsvunnet som en følge av bebyggelse, dyrking og veibygging. Gravene som er undersøkt har avdekket funn fra ca. år 500 f.Kr. til ca. år 1000 e.Kr, altså fra jernalderen.

Blant tingene som ble funnet, var en runestein med inskripsjonen «alu» som kan bety *øl*. Dette er det hyppigst forekommende ordet på runesteiner, og meningen bak er antakelig den rollen øl spilte i ulike ritualer i fortiden, for eksempel gravøl og barsel («barns-øl»). Runesteinen i granitt er 172&nbsp;cm høy, 90&nbsp;cm bred og ca. 18&nbsp;cm tykk. Den er datert til første halvdel av 400-tallet e.Kr. Steinen befinner seg nå i Vikingskipshuset på Bygdøy.

Steinsettingen er 40 meter lang og 7 meter bred, og består av 21 steiner av opprinnelig 38. Steinene i stevnene er 1,85 meter og 2,5 meter høye.

## Referanser


## Eksterne lenker
* ''Elgesem-steinen'', artikkel hos Store norske leksikon
* ''Runene: det første skriftspråket'', om runer og runesteiner, artikkel hos Norgeshistorie.no
* ''Vilhelm Møller: Gravfeltet og steinkretsen på Elgesem'' , artikkel hos Sandefjord bibliotek/Sandar historielag
E3 Prijs Vlaanderen 2008

**E3 Prijs Vlaanderen 2008** var den 51. utgaven av E3 Prijs Vlaanderen, og ble arrangert 29. mars 2008. Kurt Asle Arvesen vant innspurten i Harelbeke etter å vært med i et brudd på seks mann. David Kopp ble nummer to og Greg Van Avermaet fra Silence-Lotto nummer tre.

## Resultat

## Eksterne lenker
* 
* Rapport med bilder (Engelsk)
Graça Machel

**Graça Machel** (uttales på portugisisk: [ˈɡɾasɐ mɐˈʃɛɫ]; født **Graça Simbine** uttales: [sĩˈbĩni]; 17. oktober 1945 i Gaza-provinsen i Mosambik) er en mosambikisk politiker.

Macels far var bonde, men han reiste ofte til Sør-Afrika, der han arbeidet i gruvene for å brødfø familien. Han ble senere metodist prest.

Machel, som blant annet har en universitetsgrad i rettsvitenskap, er enken etter den tidligere presidenten i Sør-Afrika Nelson Mandela, og den tidligere presidenten i Mosambik Samora Machel, som døde i en flystyrt over Sør-Afrika i 1986. Hun er den eneste kvinnen i verden som har vært gift med to statspresidenter. Hun har vært utdanningsminister i Mosambik og hatt flere verv internasjonalt i FN-systemet. Hun er en viktig internasjonal talskvinne for kvinner og barns rettigheter. Hun pendler mellom Mandelas hjem i Qunu i Sør-Afrika og Maputo i Mosambik.

Hun har vært med i The Elders siden oppstarten i 2007 og er nestleder.

Hun snakker portugisisk, engelsk og fransk.

## Referanser


## Eksterne lenker
* 
*
Barry (hund)

**«Barry»** (1800&ndash;1814), som egentlig het «**Bäri**» som betyr *[[Bjørnefamilien|bjørn]]*, var en hvit og rødbrun Sankt bernhardshund som ble avlet opp av cenobitmunkene ved klosteret i Grand Sankt Berhard passet i de sveitsiske alpene. Barry fikk trening som redningshund og skal ha utført en rekke rednindsdåder. Sagnet sier at han reddet mer enn 40 personer i sin tid, men tallene lar seg ikke endelig bekrefte.

Det er reist en statue til Barrys minne ved Cimetière des Chiens (en hundekirkegård) i Paris. Statuen viser en langhåret hund, men Barry hadde kort pels, som alle andre sankt bernhardshunder hadde før 1830. På plassen finnes det også en minneplatte til Barrys ære. Den hevder at Barry ble drept av den 41. personen han forsøkte å redde (noen hevder han trodde Barry var en bjørn). Historien er imidlertid usann.

Barry ble ført til Bern av en av munkene da han var omkring 12 år gammel, og der ble han de to siste årene av sitt liv. Han død av alderdom i 1814, og kroppen hans ble bevart og finnes ved Naturhistorisches Museum der Burgergemeinde Bern. Der sto han på utstilling til i 1923, da han var blitt i så dårlig forfatning at han måtte fjernes. Pelsen hans var da røket i 20 deler. Barry ble imidlertid restaurert av eksperter og remontert i et eget glassmontér i museets inngangsparti i 1998, der han fortsatt kan beskues av publikum.

Den utstoppede Barry måler 64 cm i skulderhøyde, men da han levde var han trolig litt mindre og veide mindre enn 50 kg (trolig kun 40-45 kg ifølge ekspertene). Altså betydelig mindre enn dagens Sankt bernhardshunder (som typisk veier 65-85 kg og er adskillig høyere).

## Se også
* Liste over berømte hunder
* Sankt bernhardshund

## Eksterne lenker
* The Legendary Barry at the Natural History Museum
Barry (andre betydninger)

**Barry** har flere betydninger

* Barry, by i Wales
* Barry (hund), verdensberømt redningshund fra Sveits
* Barry (navn), mannsnavn
Pontus Farnerud

**Hans Pontus Farnerud** (født 4. juni 1980 i Helsingborg) er en svensk fotballspiller som for øyeblikket spiller for IFK Göteborg. Han signerte en 3,5–års kontrakt med klubben den 23. juli 2008. Farnerud blir regnet som en offensiv midtbanespiller og ble ifølge sportsdirektør Lars Bohinen hentet inn for å erstatte Somen A. Tchoyi og Anthony Annan.

Farnerud har tidligere spilt for Landskrona BoIS i Sverige samt AS Monaco og RC Strasbourg i Frankrike. Han spilte også to sesonger for Sporting CP i Portugal. 

Han er for øvrig storebror til fotballspilleren Alexander Farnerud, og spilte ishockey for Malmö Redhawks i midten av tenårene. Farnerud har spilt på herrelandslaget til  siden 2001, og var en del av den svenske troppen både under VM i fotball 2002 og EM i fotball 2004. Han har per 1. august 2008 spilt ni A-landskamper for  og scoret null mål.

## Meritter
* **[[Ligue 1]]** – 2000 (AS Monaco)
* **Taça de Portugal** – 2007 og 2008 (Sporting CP)
* **Supertaça Cândido de Oliveira** – 2007 (Sporting CP)
* **Tippeligaen** – 2008 (Stabæk)

## Referanser


## Eksterne lenker
*
Jekaterina Puzanova

**Jekaterina Puzanova** (født 1. januar 1979) er en tidligere russisk friidrettsutøver. Hun vant 1500 meter under innendørs-EM i Wien i 2002, og endte som nummer seks på 800 meter i VM innendørs i Birmingham i 2003. Puzanova var utestengt for brudd på dopingbestemmelsene fra mai 2003 til mai 2005. Siden har hun ikke konkurrert på internasjonalt toppnivå.

## Referanser


## Eksterne lenker
*
Marcelo Pugliese

**Marcelo Pugliese** (født 2. september 1968) er en tidligere argentinsk diskoskaster. 

Han ble søramerikansk mester i 1999, 2001 og 2003.

I mars 2007 testet Pugliese positivt på stanozolol, og ble utestengt fra juli 2006 til juli 2008.

Han har en personlig rekord på 64.23&nbsp;meter, fra april 2002 i Mar del Plata.

## Referanser


## Eksterne lenker
*
Festo

**Festo** er et konsern innen industriell automatisering med pneumatikk og elektroniske styresystemer. 

Festo Norge er et datterselskap av Festo AG & Co. KG og er ansvarlig for konsernets aktiviteter i Norge. Festo har vært på det norske markedet siden 1970. 

## Referanser


## Eksterne lenker
*
Qianmen

**Qianmen** (kinesisk: 前门, «frontalporten», pinyin: *Qiánmén*) er det gjengse navn på den portbygningen i Beijing i Kina som formelt bærer navnet **Zhengyangmen** (正阳门, *Zhèngyángmén*) og som på mandsjuisk heter *Tob šuni duka*. Den befinner seg i søndre ende av Den himmelske freds plass, og var tidligere selve inngangsporten til Keiserbyen, en del av Beijings gamle indre by. 

Qianmen er også navnet på den lokale subdistriktet av Beijing.

Byporten ble først bygget under Yongle-keiserens tid i 1419, og bestod da av den egentlige portbygningen og et tårn for bueskyttere. De strukturer som står i dag, portbygning og buskyttertårn (kalt piletårnet, *Jiànlóu*), er ikke de opprinnelige, men går tilbake til 1914 og inkorporerer bygningselementer foreslått av tyske rådgivere.

Portbygningen er, og var, med sin høyde på 42 meter den høyeste porten i Beijing.

Etter kommunistenes seier i 1949 ble bygningskomplekset omgjort til en garnison for Folkets frigjøringshær, og det militære forble der til 1980.

Etter at Beijings bymur ble revet, har Qianmen mistet sin synlige historiske kontekst som del av byens forsvarsverker. 

Bakenfor (det vil si nord for) Qianmen fulgte en gang Kinaporten (omtrent der Mao Zedong-mausoleet senere er blitt bygd), fulgt av Tiananmen (Den himmelske freds port), og så av Meridianporten, som er den egentlige inngangsport til Den forbudte by. 

Qianmen ble lenge ansett som et symbol på Beijing.

Det omliggende subdistriktet er kjent som *Qianmen*, etter den gamle byporten.


Fil:Qianmen Gate.jpg|
Fil:Zhengyangmen01.jpg|


## Eksterne lenker
*
Sersjant Stubby

«**Sersjant Stubby**» (født cirka 1916/1917-død 16. mars 1926) var en pitbull-lignende hund som ble første verdenskrigs mest dekorerte hund, herunder også den eneste hunden som gjennom sin krigsinnsats ble forfremmet til sersjant.

Stubby kan ha vært en blandingshund, kanskje mellom boston terrier og pitbull terrier. Noen kilder hevder imidlertid at han var en renavlet pitbull terrier, mens han i sitt minneord beskrives som en bull terrier. 

Stubby ble funnet i 1917, i området rundt Yale University i USA, av *John Robert Conroy*, som tok ham med seg. Han lærte å marsjere sammen med Conroy, som til og med lærte Stubby å hilse. Da Conroy ble sendt til Frankrike med USS «Minnesota» ble Stubby smuglet ombord. Siden tjenestegjorde han sammen med Conroy i 26. infantridivisjonen (også kjent som *26th Yankee Division* og *26th Maneuver Enhancement Brigade*).

Stubby var med på fire offensiver og 17 slag i løpet av de 18 månedene han tjenestegjorde ved fronten. Han ble såret av en tysk granat i april 1918, men fikk hjelp og kom tilbake. Han ble også gasset, men lærte av dette og advarte siden soldatene om gassangrep, og reddet således mange liv. Stubby var også ansvarlig for at en tysk spion ble tatt til fange i Argonne. Etter krigen ble Stubby smuglet med tilbake til USA av Conroy.

Vel hjemme ble Stubby gjort til livslangt æresmedlem av American Legion, Røde Kors og YMCA. I 1921 ble han tildelt gullmedalje for sin krigsinnsats av Humane Education Society. I tillegg mottok Stubby en rekke andre utmerkelser.

## Se også
* Liste over berømte hunder
FC Haka

**FC Haka** er en fotballklubb fra Valkeakoski i Finland som ble grunnlagt i 1934. Klubben er en av Finlands mestvinnende klubber ved at den har vunnet den øverste finske fotballigaen for herrer samt den finske cupen en rekke ganger.

Hakas beste prestasjon i europeisk sammenheng var under 1983/1984–sesongen, hvor de nådde kvartfinalen i Cupvinnercupen og tapte for Juventus (som senere vant finalen). Klubben har for øvrig vært involvert i ulike europacupspill hvert år siden 1998.

## Meritter
***[[Veikkausliiga]] (9):** 1960, 1962, 1965, 1977, 1995, 1998, 1999, 2000, 2004. 
***[[Suomen Cup]] (12):** 1955, 1959, 1960, 1963, 1969, 1977, 1982, 1985, 1988, 1997, 2002, 2005.
***Liigacup (1):** 1995.

## Sesonger

## Kjente spillere med en fortid i klubben

## Referanser
Are Hansen

**Are Hansen** (født 16. januar 1982 i Fredrikstad) er en norsk rifleskytter, og representerer Norge og Krapfoss Sportskytterlag fra Moss. Han ble Europamester i 2008, i tillegg har han sølv både individuelt og for lag i øvelsen 10 m luftrifle i EM. Hansen har også en rekke Norgesmesterskap både i luftrifle og 50 m rifle.

## EM-medaljer
* 2008  Winterthur -  Gull i 10 m luftrifle
* 2002  Sølv i 10 m luftrifle jr
* 2005  Tallinn -  Sølv i 10 m luftrifle 
* 2005  Tallinn -  Sølv i 10 m luftrifle - lag

## NM-medaljer

## Se også
* Liste over norgesmestere i rifleskyting

## Referanser


## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com under Sommer-OL 2012